open-index/open-wikipedia-markdown huggingface dataset:
Lars Gaute Bø

**Lars Gaute Bø** (født 1963) er en norsk tidligere fotballspiller.

## Karriere
### Spiller
Bø ble hentet av  foran 1985-sesongen fra . Etter en sesong som andrevalg ble han i 1986 klubbens førstevalg som målvakt. I 1987 og 1988 var han med i landslagstroppen flere ganger. 28. oktober 1987 voktet han målet da landslaget tapte 3-1 mot Øst-Tyskland i Øst-Tyskland. Etter at Bryne rykket ned etter 1988-sesongen meldte han overgang til . Der var han til etter sesongslutt 1992. Etter 3 år som utespiller i Varhaug IL gikk turen tilbake til Viking. Her ble han til sesongen 2001. 

### Trener
2001-sesongen var han assistenttrener under Benny Lennartsson.

I 2005 ble han trener for .

I forkant av 2013-sesongen ble det kjent at han sammen med sin bror Jan Bø ble trener for . Etter 2017-sesongen gav Bø seg som trener for Varhaug. Bø gav seg som trener for  etter etter 2018-sesongen.

I 2021 ble han trener for .

### Etter fotball
I 2006 kjøpe han et hestesenter, og har drevet aktiv med travsport siden oppkjøpet. Han startet i 2003 opp det oljerelaterte selskapet Norwegian Seals, og solgte det til selskapet CDI Energy Products i 2016.

## Meritter
 Seriemester med Viking i 1991

## Referanser


## Eksterne lenker
* 
*  Lars Gaute Bø – Viking FK
Romanus

**Romanus** (Latin for "romersk"), hellensk som **Romanos** var romerske cognomen og kan vise til:

## Personer
* Aquila Romanus, latin gramatiker.
* Pave Johannes XIX, født Romanus, pave fra 19. april 1024 til 20. oktober 1032.
* Pave Romanus, pave fra august til november i 897.
* Romanus (biskop), andre biskop av Rochester.
* Romanus (eksark), eksark av Ravenna.
* Ægidius Romanus, middelaldersk filosof, erkebiskop av Bourges.
* Den hypotetiske Petrus II, referert til som "Petrus Romanus" i Pavenes profeti.

### Helgener
* Romanus av Caesarea, martyr (ca. 303), festdag 18. november.
* Romanus av Condat, abbed, eremitt (ca. 460), festdag 28. februar.
* Romanus av Subiaco, munk, (ca. 550), festdag 22. mai.
* Romanus Ostiarius, festdag 9. august.
* Romanos Meloden, (ca. 556), festdag 1. oktober.
* Romanus av Blaye, festdag 24. november.
* Romanus av Rouen, biskop, (ca. 640), festdag 23. oktober.

### Bysantinske keisere
* Romanos I Lekapenos, hersket 920–944.
* Romanos II Porfyrogennetos, hersket 959–963.
* Romanos III Argyros, hersket 1028–1034.
* Romanos IV Diogenes, hersket 1068–1071.

## Steder
*Romanos (Aragón), en kommune i Aragón i Spania.
*Romanos, Ioannina, en landsby i den tidligere kommunen Lákka Soulíou, nå Epirus, i Hellas.
*Romanos (Messenia), en landsby i Messenia i Hellas.

## Se også
*
Bučići

**Bučići** er en småby i Novi Travnik i Bosnia og Hercegovina. Om lag 99% av befolkningen er kroatisk, 1 % andre grupper. Religionen i byen er hovedsakelig romersk-katolsk kristendom.

## Demografi
Ved folketellingen i 2013 hadde byen 437 innbyggere.

## Referanser




## Eksterne lenker
*
Novi Travnik

**Novi Travnik** (direkte oversatt: «Nye Travnik») er en by og kommune i delstaten Den bosniske føderasjon i Bosnia-Hercegovina, beliggende sør for Travnik på veien til Bugojno. Den tilhører kantonen Sentral-Bosnia. Foreløpige tall fra folketellingen i 2013 viste at Novi Travnik hadde  innbyggere.

Ifølge folketellingen fra 1991 hadde Nova Travnik 30 624 innbyggere, hvor 39.60 % var kroater, 38.04 % bosniere, 13.35 % serbere, 6.91 % jugoslaver og 2.11 % tilhører andre befolkningsgrupper. Byen Novi Travnik selv hadde 11 520 innbyggere.https://web.archive.org/web/20061026044230/http://www.hdmagazine.com/bosnia/census/cens-c.html.

Inntil 1992 ble denne kommunen kalt Pucarevo.

## Referanser


## Eksterne lenker
*
Valora Trade Norway

**Valora Trade Norway AS** er en norsk leverandør/produsent av mat, sukkervarer, sjokolade og snacks. Selskapet har hovedkvarter i Røyken, og ble opprinnelig stiftet som **Charles Pettersen AS** i 1951, men ble senere oppkjøpt av sveitsiske **Valora Holding AG** og omdøpt til Valora Trade Norway AS.

Potetgull-merket Sørlandschips produseres av Valora Trade Norway. I tillegg importerer og distribuerer selskapet merker som Bahlsen (kjeks), Lindt (sjokolade), Tou Mølle (kornprodukter), Lutti (sukkervarer), Ritter Sport (sjokolade) og FRISK (mikropastiller). Selskapet har per 2007 43 ansatte og hadde 159 millioner kroner i omsetning i 2005.

## Referanser

## Eksterne lenker
*
Kolbjørn Ekker

**Kolbjørn Ekker** (født 1960) er en norsk tidligere fotballspiller fra Namsos. Han spilte for Bryne FK i sesongene 1987/1988 og scoret kampens eneste mål da Bryne FK slo SK Brann i cupfinalen 1987. Målet kom i første ekstraomgangs siste minutt.

## Referanser
Sandeidfjorden

**Sandeidfjorden** er en fjord i Vindafjord kommune i Rogaland. Fjorden er del av Krossfjorden og fortsetter nordover der Vindafjorden svinger østover. Fjorden er omtrent 9 kilometer lang og største dybde er 370 meter.

Innerst i fjorden ligger tettstedet Sandeid og lenger ute på østsiden ligger Vikedal. Fylkesvei 46 går langs øst- og nordsiden av fjorden.

## Referanser




## Eksterne lenker
*
Fly on the Wall

***Fly on the Wall*** er det tiende studioalbumet til det australske hardrockbandet AC/DC, utgitt 28. juni 1985. Albumet er bandets andre og siste selvproduserte album. Det var også det første AC/DC-albumet som ikke hadde med trommeslager Phil Rudd, som var erstattet av Simon Wright. Som med deres forrige album, *[[Flick of the Switch]]*, valgte Angus og Malcolm Young å produserere på den måten at de fikk med seg råheten og enkelheten på deres tidligere arbeid til tross for at albumet ble gitt ut i periode da pop-orientert glam-metal ble stadig mer populær.

## Bakgrunn
Albumet ble ikke godt mottatt av kritikere og solgte bare en million kopier da det ble utgitt. Dette sto i serk kontrast til suksessen med deres to foregående album, *[[Back in Black]]* og *[[For Those About to Rock (We Salute You)]]*. Singlene «Shake Your Foundations» og «Sink the Pink» skiller seg ut fra resten av albumet, og begge sangene ble inkludert på albumet *[[Who Made Who]]*, bandets soundtrack til Stephen King-filmen *[[Maximum Overdrive]]*. Albumet ble nyutgitt i 2003, som en del av *AC/DC Remasters*-serien.

## Video

En video av AC/DC som spiller fem sanger fra albumet, ble utgitt i sommeren 1985. Videoen *Fly on the Wall* viser bandet som spiller sangene «Fly on the Wall», «Danger», «Sink the Pink», «Stand Up» og «Shake Your Foundations», i den rekkefølgen. De spiller i The Crystal Ballroom, en liten bar i New York City. I baren prøver en fotograf å snike seg inn så han kan ta bilder av bandet, og mens bandet opptrer blir nye figurer introdusert under hver sang, inkludert flere dresskledde menn og en dame under «Danger» og en dame kledd i bare rosa under «Sink the Pink». Tegnefilmfluen fra albumcoveret er også med i videoen på begynnelsen av videoen når bandet går på scenen. Hallomannen, kalt Decadent Dan, sier til et nesten tomt rom: «We've got a very special group for you tonight, so let's give a big Crystal Ballroom welcome to... what's the name of the group again?» Noen bak kamera hvisker, så sier Dan: «AC/DC! What are you guys, some kind of electric company?» Deretter begynner bandet å spille tittelsporet, «Fly on the Wall». Bartenderen, irritert av den høye lyden på hovedriffet, putter øreplugger i ørene sine. 

## Sporliste
Alle låtene er skrevet av Malcolm Young, Angus Young og Brian Johnson.

#«Fly on the Wall» – 3:43
#«Shake Your Foundations» – 4:10
#«First Blood» – 3:40
#«Danger» – 4:22
#«Sink the Pink» – 4:14
#«Playing With Girls» – 3:44
#«Stand Up» – 3:53
#«Hell or High Water» – 4:31
#«Back in Business» – 4:22
#«Send for the Man» – 3:26

## Listeplasseringer
### Album

### Singler

### Sertifisering

## Personell
*Angus Young – gitar
*Malcolm Young – rytmegitar
*Cliff Williams – bass
*Brian Johnson – vokal
*Simon Wright – trommer

### Produksjon
*Produsert av Angus og Malcolm Young
*Mark Dearnley – Lydtekniker
*Bob Defrin – Design
*Todd Schorr – Coverillustrasjon

## Referanser


## Eksterne lenker
* 
* Sangtekster fra AC/DCs offisielle hjemmeside
.375 Holland & Holland Magnum

**.375 Holland & Holland Magnum** er en patron for rifle, og den mest kjente av alle såkalte «medium-bore» patroner i verden.

## Historie
Patronen ble lansert allerede i 1912 av det engelske firmaet Holland & Holland, og de kalte den **.375 Belted Magnum Rimless Nitro Express**. Den er nærmeste legendarisk og var en av de aller første patroner med et magnum-belte, noe de fleste nyere magnumpatroner har adoptert. Hylsa er forholdsvis kon i formen, noe som ble gjort for å lette kamringen og sørge for god ekstraksjon. Patronen er konstruert for repetergeværer og ikke for dobbelløpere som egentlig bør bruke hylser med flens. Det finnes og en annen versjon som ble introdusert samtidig, men med flens. Den heter .375 Flanged Magnum Nitro Express.

## Se også
Liste over patrontyper

## Referanser




## Eksterne lenker
* The 375 H&H turns 90 – by Ric Tester (engelsk)
Sentral-Bosnia kanton

**Sentral-Bosnia kanton** er en kanton i Føderasjonen Bosnia-Hercegovina, en entitet (delstat) i Bosnia-Hercegovina. Foreløpige tall fra folketellingen i 2013 viste at kantonen hadde  innbyggere.

## Geografi
Sentral-Bosnia ligger, som navnet tilsier, omtrent midt i landet, vest for Sarajevo. Kantonregjeringen holder til i Travnik.

## Kommuner
Kantonen er delt inn i kommuner: Bugojno, Busovača, Dobretići, Donji Vakuf, Fojnica, Gornji Vakuf - Uskoplje, Jajce, Kiseljak, Kreševo, Novi Travnik, Travnik og Vitez.

## Etniske grupper
Den største etniske gruppa i kantonen er bosnjakene (boende for det meste i kommunene Travnik, Donji Vakuf, Bugojno, Gornji Vakuf – Uskoplje og Fojnica) og den nest største er kroatene (boende hovedsakelig i kommunene Jajce, Dobretići, Novi Travnik, Vitez, Busovača, Kiseljak og Kreševo).

## Referanser


## Eksterne lenker
*
Olympiastadion (Athen)

**Olympiastadion i Athen** (gresk: **Ολυμπιακό Στάδιο**, også kjent som **[[Spyridon Louis|Spyridon «Spyros» Louis]]–stadion** etter mannen som vant det første moderne Olympiske maraton i 1896) er et flerbruksstadion i Athen i Hellas.

Stadion var vertskap for både friidrett og fotball under Sommer-OL i 2004. Åpningsseremonien den 13. august samt avslutningsseremonien den 29. august ble også holdt på Olympiastadion. Tilskuerrekorden er på 74&nbsp;473, men under OL var det 72&nbsp;000 sitteplasser.

## Historie
Olympiastadion i Athen ble tegnet i 1979 og bygget i perioden mellom 1980 og 1982 for å være vertskap for EM i friidrett 1982, og innvielsen ble holdt den 8. september 1982 av den daværende presidenten i Hellas, Konstantinos Karamanlis. Olympiastadion har også blitt brukt til flere arrangementer som Middelhavslekene i 1991 og VM i friidrett i 1997, hvor sistnevnte var en prøve for å se om anlegget var kapabelt til være vertskap for større arrangementer etter å ha tapt søknaden om Sommer-OL i 1996 til Atlanta i USA. Olympiastadion ble så kraftig renovert for å rekke neste OL, hvor et kontroversielt takdesign, tegnet av Santiago Calatrava, ble bygget for å skåne tilskuerne fra den sterke solen. Taket ble ferdig rett før åpningsseremonien, og stadion ble offisielt gjenåpnet den 30. juli 2004.

Det har blitt holdt to finaler i Serievinnercupen og senere Mesterligaen her i 1983 og i 1994, hvor henholdsvis Hamburger SV slo Juventus 1–0 og AC Milan slo FC Barcelona 4–0. Finalen i Cupvinnercupen 1987 ble også spilt her, da AFC Ajax slo Lokomotive Leipzig 1–0. Finalen i Mesterligaen 2006/2007 ble spilt her den 23. mai 2007, hvor AC Milan slo Liverpool FC 2-1.

## Bilder



## Se også
* Panathinaiko stadion - et annet Olympiastadion i Athen, bygget til Sommer-OL 1896.

## Eksterne lenker
* 
* Fotografier og detaljert historie
Salgstrofeer i musikkbransjen i Norge i 2001

Oversikt over musikkalbum og singler som solgte til platina eller gull i Norge i 2001.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
Travnik

**Travnik** (kyrillisk:Травник) er en by og kommune i Sentral-Bosnia-kantonen i delstaten Føderasjonen Bosnia-Hercegovina i Bosnia-Hercegovina. Den ligger 90 km vest for Sarajevo. Byen er hovedstad i Sentral-Bosnia. Foreløpige tall fra folketellingen i 2013 viste at Travnik hadde  innbyggere.

Byen er kjent for å ha vært sete for guvernørene i Bosnia fra 1686 til 1850, og byens kulturelle historie regnes derifra.

Ifølge jugoslavisk statistikk fra 1991 hadde området en befolkning på . Av disse var  bosnjaker (45%),  var serbere (11 %),  var kroater (37%) og  tilhørte andre grupper (7 %). I selve byen var majoriteten av befolkningen kroater.

Byen har to vennskapsbyer, Leipzig i Tyskland og Kruševac i Serbia.

## Bilder

Travnik 05.jpg|Travnik
Travnik 07.jpg|Travnik
Travnik mosque 01.jpg|Moské i Travnik
Bogomilen-Schrein Travnik crop (jha).jpg|Viziers grav i Travnik


## Referanser


## Eksterne lenker
*
George Prodgers

**George "Goldie" Prodgers** (født 18. oktober 1891, døde 25. oktober 1935) var en profesjonell ishockey-spiller som spilte 7 sesonger i NHL for Toronto St. Pats, Hamilton Tigers og Montreal Canadiens.

## Karierrestatistikk

## Referanser


## Eksterne lenker
*
Knudaheio

**Knudaheio** er et jærhus i Time på Jæren. Det er kjent som kunstnerhjem etter forfatteren Arne Garborg som bygde huset i 1898 og brukte det som feriested og dikterstue i de siste 25 årene av livet sitt, fra 1899 til 1924. Både Arne og ektefellen Hulda Garborg er bisatt her.

## Litteratur
* *Norske kunstnerhjem*; temanummer av *[[Fortidsvern]]*; nr 3, 2005
* Hilde Diesen. *Dikterhus*. Tell forlag, 1994 (''bokhylla.no – fulltekst)
## Eksterne lenker
* Knudaheio; time.kommune.no 
* Knudaheio; jaermuseet.no
Artur da Costa e Silva

**Artur da Costa e Silva** (født 3. oktober 1902, død 17. desember 1969) var en brasiliansk offiser og politiker. Han ble valgt til president av kongressen i 1966, og avla presidenteden 15. mars 1967.

## Referanser
Powhatankrigen

**Powhatankrigene** eller **Anglo–powhatan-krigene** som de også er kjent som, var to kriger som ble utkjempet mellom engelske nybyggere og indianere i Powhatan-konføderasjonen i Virgina. Den første krigen varte fra 1610 til 1613 og endte med fred uten større krav. Den andre krigen som varte fra 1644 til 1646 var derimot et stort tap for indianerne der de ble trengt ut av deres eget land.

## Eksterne lenker
* 

## Se også
*Første anglo-powhatan-krig
*Andre anglo-powhatan-krig
Atatürk Olimpiyat Stadyumu

**Atatürk Olimpiyat Stadyumu**, eller **Atatürk Olympiastadion** er et flerbruksstadion lokalisert ved *İkitelli* rett utenfor Istanbul og er det stadionet med størst tilskuerkapasitet i Tyrkia. Byggingen startet i 1999 og ble ferdigstilt i 2002, klar for Tyrkias OL–søknad og kostet rundt 130 millioner TRY.

Med dens tilskuerkapasitet på 81&nbsp;283 og olympiske størrelse fikk Atatürk rangeringen femstjerners stadion av UEFA i 2004, noe som gjør at samtlige finaler i Europacupene kan spilles her. Stadionet er også sertifisert av IAAA og IOC for å kunne være vertskap for friidrettsarrangementer. Fotballklubben Galatasaray SK spilte sine hjemmekamper på Atatürk i perioden 2003 til 2004 på grunn av dårlige forhold ved klubbens egentlige hjemmearena Ali Sami Yen Stadium, som ble sterkt kritisert av andre klubber. Sivasspor spilte også sine kamper her grunnet dårlige forhold ved sin hjemmearena.

Finalen i Mesterligaen 2004/2005 mellom AC Milan og Liverpool FC ble spilt på Atatürk Olympiastadion den 25. mai 2005, hvor Liverpool vant straffesparkkonkurransen med 3–2 etter å ha hentet opp en 3–0 ledelse til AC Milan før full tid. Galatasaray har for øvrig spilt sine kamper under Mesterligaen 2006/2007 her.

## Referanser


## Eksterne lenker
* 
* Bilder av Atatürk Olympiastadion 
* Fotballstadioner i verden
Ebla

**Ebla** (arabisk: إبلا‎), dagens moderne navn for stedet er lokalisert til landsbyen Mardikh i guvernement Idlib i Syria, men var i oldtiden en by som lå rundt 55&nbsp;km sørvest for oldtidsbyen og dagens moderne by Aleppo. Ebla var en betydningsfull bystat i to perioder, den første i slutten av 2000-tallet f.Kr., og deretter på nytt mellom 1800 og 1650 f.Kr. Stedet er kjent for sine Ebla-tavler, et arkiv på rundt 20 000 leirtavler med kileskrift som er funnet der, datert fra en gang rundt 2250 f.Kr., skrevet på sumerisk skriftspråk i eblaittisk språk — et tidligere ukjent språk som i dag er det tidligste dokumenterte semittiske språk etter det meget nært beslektede akkadiske.

## Oppdagelse og utgavninger

I 1964 begynte italienske arkeologer fra universitet La Sapienza i Roma under ledelse av Paolo Matthiae utgravninger ved Tell Mardikh. I 1986 avdekket de en statue dedikert til gudinnen Ishtar som bar navnet til Ibbit-Lim, en konge av Ebla. Det identifiserte byen, leng kjent fra egyptiske og akkadiske inskripsjoner. I det neste tiåret avdekket arkeologene et palass som er datert til rundt 2500-2000 f.Kr. Rundt 2 500 velbevarte leirtavler med kileskrift ble også funnet i ruinene. Rundt 80 prosent av tavlene er skrevet med den vanlige sumeriske kombinasjonen av logogrammer og fonetiske tegn, mens resten var en innovativ, rent fonetisk representasjon som benyttet sumersk kileskrift for en til da ukjent semittisk språk som ble kalt for eblaittisk. Tospråklige ordlister på sumersk og eblaittisk ble også funnet blant leirtavlene, noe som gjorde det mulig å oversette dem. Giovanni Pettinato og Mitchell Dahood mente at eblaittisk var vestsemittisk, men I. J. Gelb og andre var overbevist om at det var en østsemittisk dialekt, nærmere beslektet med akkadisk språk. Det er i dag alminnelig akseptert at eblaittisk er en del av den østsemittiske grenen av semittisk språk, og meget nært beslektet med akkadisk.

Eblas nær forbindelse med sørlige Mesopotamia hvor skriftspråket hadde blitt utviklet, framhevet ytterligere kontakten mellom sumerne og de semittiske kulturene på denne tiden.

Det synes nå som om bygningene som huset leirtavlene ikke var palassbiblioteket, som kanskje ennå ikke er funnet, men et arkiv av anskaffelser, forskrifter og tributter, rettssaker, diplomatiske og handelskontakter, og et *[[scriptorium]]*, skriverom, hvor lærlingene kopierte tekster. De større leirtavlene hadde opprinnelig vært lagret i hyller, men hadde siden falt på gulvet da palasset ble ødelagt. Lokaliseringen av tavlene ble oppdaget hvor de hadde falt, noe som gjorde det mulig å rekonstruere deres opprinnelige posisjon på hyllene. Det viste seg da at de hadde blitt lagret og arkivert i henhold til deres emneinnhold.

## Referanser


## Eksterne lenker
* 
* Ebla (Tell Mardikh), forslag på å få Ebla (Tell Mardikh) anerkjent som UNESCOs verdensarvsted
* Eblas historie, ved Carol Miller
Hizaki

**HIZAKI** (緋咲; født 17. februar 1979) er en japansk gitarist. Han spiller i dag i visual kei-gruppa Versailles, i tillegg til å ha sitt eget soloprosjekt; HIZAKI grace project.

## Referanser


## Eksterne lenker
*
Olathe

**Olathe** kan referere til:

;Steder:

* Olathe (Kansas), by i Montrose County i Colorado.
* Olathe (Colorado) by og fylkessete i  Johnson County i Kansas, forstad til Kansas City.
Salgstrofeer i musikkbransjen i Norge i 2004

Oversikt over musikkalbum og singler som solgte til platina eller gull i Norge i 2004.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
Chancery Lane

**Chancery Lane** er en gate sentralt i London. Den løper fra Fleet Street nordover til High Holborn. Den nederste strekningen danner grense mellom City of London og City of Westminster, mens den øvre delen er grensen mellom City og Camden.

Gata ble anlagt med navnet **New Street** kort tid etter 1150 av tempelridderne, som trengte en vei mellom sitt gamle hovedkvarter i Holborn og sitt *New Temple*. I 1232 grunnla Henrik III *[[Domus Conversorum]]* («Konvertitthuset») ved New Street. Her ble jødiske konvertitter holdt internert for å undervises i kristendom. Det var også under Henrik III at juridiske institusjoner fant veien til New Street, og *Inns of Chancery* (som er en sammentrekning av *chancellery*) ble grunnlagt som juridiske undervisningssteder. Fra 1400-tallet fikk gatenavnet Chancery Lane innpass. Etter borgerkrigen opphørte *Inns of Chancerys* betydning som juridiske læreanstalter, og tjente i stedet som lokaler for profesjonsklubber.

Mot slutten av 1700-tallet antok Chancery Lane en mer bymessig karakter, og fra denne tiden stammer de mange georgianske bygningene som i dag preger strøket. Chancery Lane tiltrakk mange advokater, og som en ringvirkning også parykkmakere, pengeskapsmeder og forhandlere av juridisk faglitteratur. I løpet av 1800-tallet stengte *Inns of Chancery* en etter en, og vek plassen for offentlige kontorer med tilknytning til rettsvesenet. Den siste *Inn of Chancery* (*Clifford’s Inn*) ble solgt i 1903.

Public Record Office – som i dag er overtatt av King's Colleges Maughan Library – ble bygd ut etappevis i løpet av andre halvdel av 1800-tallet. Det britiske patentkontoret ble opprettet i 1852 med sete i Southampton Buildings, som også huset *Secretaries of Banckrupts and Lunatics* (sekretariatet for konkurser og sinnslidende). Patentkontoret flyttet ut av Chancery Lane på slutten av 1990-tallet. I nr. 113 ligger *Law Society of England and Wales*.

En spesiell turistattraksjon i Chancery Lane er *London Silver Vaults*, et underjordisk lager for eldre og nyere sølvgjenstander. Hvelvet åpnet i 1885 som et trygt oppbevaringssted for verdier, men ble snart et trygt salgssted for Londons sølvvare- og smykkehandlere. Den nåværende bygningen åpnet i 1953. Hvelvet er åpent for publikum, og her kan en også få kjøpt sølv av sølvsmeder som stiller ut varene sine.

## Referanser
Vadim Demidov

**Vadim Sergejevitsj Demidov** (russisk: *Вадим Серге́евич Демидов*) er en norsk tidligere fotballspiller av russisk herkomst. Han la opp etter sesongen 2019.

Han har spilt for , hvor han også var på utlån til Manglerud Star, og Hønefoss Ballklubb. Han spilte så for  i sesongene 2008–2010 før han ble solgt til Real Sociedad. Han spilte fra januar 2013 for Celta Vigo på utlån fra den tyske klubben Eintracht Frankfurt; han ble fristilt fra Eintracht Frankfurt den 3. juli 2013.

Etter en kort periode hos den russiske klubben FK Anzji Makhatsjkala signerte han for Sportsklubben Brann.

Vadim Demidov har vunnet Tippeligaen 2009 og Tippeligaen 2010, samt Superfinalen 2010 (mot Aalesund).

## Biografi
### Bakgrunn og oppvekst
Demidov ble født i Riga i daværende Sovjetunionen; han er av russisk opphav. Hans far var den tidligere håndballspilleren Sergej Demidov, som spilte for Sovjetunionen internasjonalt, og senere ble trener i Norge; familien flyttet til Sandefjord i 1989.

Som ung spilte Demidov både fotball og håndball for IL Runar. Da han var 15 år fortalte faren hans at han måtte velge mellom de to idrettene, og Demidov valgte å slutte med håndball; i et intervju med *[[FHM]]* i 2011 hevdet han at han kunne vært en av de tre beste håndballspillerne i verden om han fortsatte med håndball, men at han ikke ville gå i sine fars fotspor.

## Karriere
Han har spilt for Sandefjord FK, på utlån til Manglerud Star, Hønefoss Ballklubb og spilte i Rosenborg Ballklub fra 2008 og til og med 2010-sesongen før han ble solgt til Real Sociedad. Han scoret sitt første mål for Rosenborg i kampen mot Bodø Glimt i juli 2008, en kamp som endte 1-1. 

Den 23. juli 2012 ble det offentliggjort at Demidov hadde skrevet under på en treårskontrakt med den tyske klubben Eintracht Frankfurt. Den 2. januar 2013 ble det klart at Demidov ble lånt ut til den spanske klubben Celta Vigo. Demidov ble fristilt fra Eintracht Frankfurt 3. juli 2013.

Den 2. september 2013 skrev han under for den russiske storklubben FK Anzji Makhatsjkala fra republikken Dagestan. Dette klubbskiftet var ikke vellykket, og han spilte kun én kamp for russerne. I stedet signerte han en treårsperiode for Sportsklubben Brann den 29. januar 2014. Hans internasjonale erfaring skulle styrke Branns førstelag, hvor han var tiltenkt en lederrolle på banen. Utover deltagelse innledningsvis satte skader Demidov ut av laget allerede i mai.

Den 7. mars 2018 skrev han under en toårskontrakt med Stabæk Fotball.

## Privat
Demidov er gift med den norske tidligere friidrettsutøveren Christina Vukicevic.

## Referanser


## Eksterne lenker
*
Pyuthan

**Pyutan** er en by i Nepal

Pyutan er distriktshovedkvarter i Pyuthan-distriktet, som ligger *Rapti sone* i *Midtvestregionen*.
Olathe (Kansas)

**Olathe** ( *O-Lay'-tha*) er en by som ligger i nordøstre Kansas. Den er den nest største byen og hovedstad i Johnson County. Den er den femte største i staten. Som en forstad til Kansas City, Missouri er Olathe den femte største byen i Kansas City Metropolitan Area. Den grenser til byene Lenexa i nord og Overland Park i øst og Gardner i sørvest.

I 2005 hadde Olathe en anslått befolkning på 111 334. Den er ikke bare en av statens hurtigst voksende byer, men en av de byer som vokser fortest i hele USA. En artikkel i magasinet *[[Midwest Living]]* i 2005 utropte byen til å være nest best å bo i av byer i Midtvesten av byer med befolkning på mer enn 100 000.

## Historie
Olathe ble grunnlagt av Dr. John T. Barton våren 1857.  Han red til sentrum av Johnson County i Kansas og gjorde krav på land som byen skulle anlegges på. Senere beskrev han turen for venner på denne måten: .*«..The prairie was covered with [[verbena]] and other wild flowers. I kept thinking the land was beautiful and that I should name the town Beautiful»*. Følgelig spurte Barton en Shawnee tolk om hvordan han skulle si Beautiful (vakker) på hans språk. Tolken svarte  «Olathe».

Selv om Olathe ikke var den første byen som ble etablert i Johnson County, ble den fort den største og utnevnt til hovedstad. Byens tidlige dager var fylt med vold, da styrker som var for slaveriet i nærliggende Missouri ofte støtte sammen med lokale motstandere. Disse konfliktene ble kjent i større målestokk som Bleeding Kansas.

Da 1850-årene sluttet og Kansas gikk inn i Unionen som en fri stat i 1861, syntes volden å bli mindre. Men et år senere overrasket Confederate geriljasoldater fra Missouri ledet av William Quantrill innbyggerne i byen og raidet den 7. september 1862, drepte et halvt dusin menn og robbet tallrike butikker og priate hjem. De ødela det meste av byen i den forbindelse. Grunnen til dette var at byen var kjent som en sterk forkjemper for avskaffelse av slaveri.

Olate var en stopp på flere ruter vestover.  Oregon Trail, California Trail og Santa Fe Trail hadde alle stopp her, noe som fremdeles avspeiles i byen. Men etter at den transkontinentale jernbanen ble bygget, mistet disse rutene sin betydning, og Olathe forsvant i glemsel og ble en liten, søvnig prærieby. Ved byggingen av I-35 i 1950-årene ble byen imidlertid direkte forbundet med Kansas City. Resultatet var en stor vekst i boligutbyggingen. I 1980-årene har byens befolkning vokst mye, og man antar at veksten vil fortsette når byen vokser ut i jordbruksområdene sør, vest og nord for byen.

## Referanser


## Kilder
*Hjemmesiden til Olathe (Kansas)
*Om historien på byens hjemmeside (engelsk)

## Eksterne lenker
*
Baccara

**Baccara** er en spansk discogruppe som opprinnelig besto av Mayte Mateos (født 7. februar 1951) og María Mendiola (4. april 1952–11. september 2021).
I 1977 solgte duoen 16 millioner eksemplarer av singelen «Yes Sir, I Can Boogie» og ble registrert i Guinness rekordbok som den første kvinnelige duoen som ble nummer én i Storbritannia.

Baccara representerte Luxembourg i Eurovision Song Contest i 1978 med «Parlez-Vous Francais» og ble nummer syv, etter å ha fått toppoeng fra Italia, Portugal og Spania. Sangen ble likevel det mestselgende konkurransebidraget det året.

Mateos og Mendiola gikk hver sin vei i 1982. Begge har startet hver sin «nye» Baccara, med nye sangpartnere.  

### Baccara av Mayte Mateos (1983-nå)

I løpet av 40 år har Mayte Mateos jobbet med mer enn et dusin scenepartnere. På slutten av 1990-tallet har Mateos jobbet med Jane Comerford. Fra 1999 til 2004 har Mayte Mateos opptrådt og spilt inn i studio med den spanske sangeren Cristina Sevilla. I 1999 ga Mayte og Sevilla ut et album kalt "Baccara 2000"  på plateselskapet RCA Records. 

I 2004 deltok Mateos og Sevilla på den svenske Melodifestivalen  med «Soy tu venus» . Senere i 2004 ga Mayte og Sevilla ut et album kalt "Soy tu venus" på det svenske merket "Lionheart".

Fra 2005 opptrer Mayte Mateos på scenen og spiller inn i studio med Paloma Blanco. I 2008 ga Mateos og Blanco ut et album kalt "Satin... in black and white"  på det tyske plateselskapet "Edel".

Mateos er gift med den norske bassisten, manageren og plateprodusenten Tore Syvertsen.

### Baccara av Maria Mendiola, 1985-2021

Maria Mendiola har opptrådt på scenen og spilt inn i studio med Marisa Pérez. Fra 1985 til 1989 brukte Mendiola og Perez det kunstneriske navnet "New Baccara". De ga ut singlene "Fantasy boy"  og "Touch me" , som ble produsert av Luis Rodriguez, co-produsenten til Modern Talking og C.C.Catch. Disse sangene fikk "New Baccara" stor popularitet i Latin-Amerika.

Fra 1999 spilte Mendiola og Perez inn og opptrådte under det kunstneriske navnet Baccara. De ga ut 3 album, og turnerte mye i Øst-Europa. I 2008 måtte Marisa Perez forlate scenen på grunn av helseproblemer.

Fra 2011 til 2021 opptrådte Maria Mendiola på scenen og spilte inn med Cristina Sevilla. I 2017 ga de ut et album kalt "I belong to your heart" på plateselskapet "Team 33 Music", igjen produsert av Luis Rodriguez.

Maria Mendiola døde i Madrid 11. september 2021.

## Norske listeplasseringer
### Singelplater
* «Yes Sir, I Can Boogie» – 22 uker på førsteplass, og inne på hitlistene totalt i 30 uker.
* «Sorry, I'm a Lady» – 1 uke som nummer én, og inne på listene i 19 uker totalt.
* «Darling» – 2 uker som nummer én, og inne på listene i 12 uker totalt.
* «Light My Fire» – nådde 11 som høyeste plassering, og lå inne på listene i 5 uker totalt. 

### Album
* *Baccara* – lå i 12 uker som nummer én, og var inne på listene i 24 uker i alt.

----

## Referanser


## Eksterne lenker
* 
*
David Belle

**David Belle** (født 29. april 1973) er en fransk «traceur», det vil si utøver av parkour, og regnes som en av grunnleggerne av parkour.

## Biografi
David Belle ble født i byen Fécamp i Frankrike den 29. april 1973. Han vokste opp med sin bror, Jeff Belle, og sin mor og far, Monique og Raymond Belle. Belle bodde i Fécamp de 14 første årene av livet sitt. Der fikk han interessen for action og forskjellige former for raske bevegelser. I 1988 flyttet han til Lisses i Paris. Da var han 15 år gammel, og begynte å avtjene førstegangstjenesten.

## Referanser


## Eksterne lenker
* 
*  «No obstacles», artikkel fra *[[New Yorker]]* 16. april 2007
Svein Fjælberg

**Svein Fjælberg** (født 12. januar 1959 i Stavanger) er en norsk tidligere fotballspiller. Han spilte for  fra 1979 til 1986 og igjen fra 1989 til 1990. Han spilte 290 kamper for Viking og han fikk også med seg 33 landskamper for . Han har siden vært assistenttrener under Åge Hareide i Viking.

Fra 2024 er han æresmedlem i Viking.

## Meritter
* Seriemesterskap – 1979 og 1982
* Cupmesterskap: 1979 og 1989
* Tapende finalist i 1984 med Viking Fotballklubb etter omkamp mot Fredrikstad Fotballklubb
* Assistenttrener i Viking: 1990&ndash;1991, 2000&ndash;2001 og 2010- 

## Referanser


## Eksterne lenker
*
Broadgate

**Broadgate** er et stort kontor- og forretningskompleks i den nordvestre delen av City of London, rett vest for Liverpool Street station. Senteret dekker et areal på 120 dekar, og var inntil åpninga av Canary Wharf tidlig på 1990-tallet Londons største i sitt slag. I seinere år er Broadgate i økende grad også brukt om hele området omkring Liverpool Street Station.

British Rail var inne i prosjektet i en tidlig fase, og lanserte Broadgate som et ledd i fiansiering av ombygging av Liverpool Street Station. I 1986 stengte den gamle Broad Street station, og samme år ble de to første bygningene i komplekset innviet. Arkitektfirmaet Arup Associates fikk mye kritikk for sin brutalistiske stil. Fem år seinere bestod komplekset av 13 bygninger; de fleste kledd med rosa granitt. Senterets midtpunkt er Broadgate Arena, en sirkelrund plass omgitt av rekker av butikker, barer og restauranter. Om sommeren er arenaen scene for ulike kulturarrangementer; fra oktober til april er den islagt. 

I 2008 utvides Broadgate med to nye, store bygg – Bishopsgate nr. 201 og en skyskraper som får navnet Broadgate Tower. Broadgate Tower blir den tredje høyeste bygningen i City – etter Tower 42 og Swiss Re-bygningen. 

## Eksterne lenker
* 
* Broadgate Ice Rink
Sommarøya

:*Så du etter [[Sommarøy]] i Tromsø?*

**Sommarøya** er ei halvøy i Øksnes kommune i Vesterålen. Sommarøya ligger like ved kommunesenteret Myre, og er en del av Langøya, som er Norges tredje største øy (utenom Svalbard). Den ca. 2,7 km² store halvøya henger bare sammen med resten av Langøya med et knapt 250 meter langt, lavt eid, men har i dag også forbindelse direkte til Myre sentrum med kommunal vei over en molo. Høyeste punkt på Sommarøya er Gossen på 106 moh.

På Sommarøya finner man bl.a. Sommarøy barneskole, og Sommarøy barnehage, som ligger plassert slik at det er gode tilbud for friluftsaktiviteter.

Øksnes kommunes hovednæring har lenge vært fiskeri, og mye av aktiviteten foregår på Sommarøya. Her finnes det to fiskebruk Sommarøy Produksjonslag AS og Myre Fiskemotak samt fiskeforfabrikken BioMar. På "Attsommarøya" (sørvest på Sommarøya) er det et glassblåseri som heter Blås idé.

## Kjente personer fra Sommarøya
*Solveig Melkeraaen (dokumentar-/TV-bransjen)

## Eksterne lenker
* Kuling.net: Sommarøya
Cultiva

**Cultiva** er en stiftelse som har som formål å sikre arbeidsplasser og gode levekår i Kristiansand gjennom økonomisk støtte til kunst-, kultur- og kunnskapsprosjekter.

Cultiva forvaltet per utgangen av 2020 en kapital på 2,2 milliarder kroner.  

## Historikk
Bystyret i Kristiansand vedtok 6. desember 2000 å etablere Kristiansand kommunes energiverksstiftelse (Cultiva). Grunnkapitalen i Cultiva på 1,44 milliarder kroner kom fra salg av en del av kommunens aksjer i Agder Energi A/S til Statkraft SF. Realavkastningen brukes til tildelinger. Cultiva har fra 2003 og frem til 2020 bevilget 280 millioner til ulike prosjekter. 

I tillegg opprettet Cultiva i 2010 Stiftelsen for store kulturanlegg i Kristiansand, og overførte 350 millioner kroner av grunnkapitalen til den nye stiftelsen. Stiftelsen for store kulturanlegg har bl.a. bevilget kr 312 millioner kroner til Kilden teater- og konserthus. 

I strategiperioden 2011-2019 hadde Cultiva følgende satsingsområdet: Barn og unge, Kompetanseutvikling, Talentutvikling og Nye muligheter.  

I strategiperioden 2004-2010 hadde Cultiva følgende satsingsområder; Klima for kreativitet og stedsutvikling, innsats for ikke-kommersielle virksomheter, kommersiell konsentrasjon og Kristiansand som kompetansesentrum. 

I etableringsfasen hadde Cultiva fokus på bygging av infrastruktur i form av utvikling av kompetansesentre, oppgradering av stedlige utdanningstilbud, investering i viktige festivaler og arrangementer, etablering av presåkorn-, såkorn og venturefond, talentutvikling gjennom trafo.no og Cultiva Ekspress, samt finansiering av Kilden og fotballstadionet Sør Arena.

## Satsingsområder
Ny overordnet strategi ble vedtatt 7. desember 2020 "Rom for muligheter". Som følge av de erfaringer som er trukket gjennom snart 20 års virksomhet, og dessuten de utfordringene som pandemien har medført, vil stiftelsen skape nye muligheter gjennom fire strategiske tiltak: 

1) Programutlysninger med overordnede føringer knyttet til Cultivas formål om å sikre arbeidsplasser. 

2) Et levekårsløft for Kristiansand. 

3) Utvikling av møteplasser for hele Kristiansand, Det digitale kulturhuset, Skippergata 24 B og Kunstsilo. 

4) Videre talentsatsing gjennom bl.a. Cultiva Ekspress og Talent Norge. 

Cultiva er åpen for uforutsette ideer og søknader. 

## Administrasjon og styre
Daglig leder er Kjersti Mathisen Hjemdal, og administrasjonen holder til i Vestre Strandgate 27 i Kristiansand. 

Styret består av:
*Kjersti Løken Stavrum (styreleder)
*Sissel Leire
*Arvid Solheim
*Marianne Lofthus
*Bjørn Egeli
*Thee-Yezen Al Obaide (1. vararepresentant)
*Cecilie Nissen (2. vararepresentant)

## Navnet
Cultiva er utledet av «cultio» som betyr «dyrke» på latin. Navnet skal indikere vekst, nyskapning og utvikling og er lett å uttale, lett å lese og fungerer på en rekke språk.

## Eksterne lenker
* Hjemmesidene til Cultiva
* Hjemmesidene til Stiftelsen for store kulturanlegg i Kristiansand
Guggenheim

**Guggenheim** har flere betydninger relatert til Guggenheim-familien:

*Medlemmer i Guggenheim-familien:
**Meyer Guggenheim
**Solomon R. Guggenheim
**Benjamin Guggenheim
***Marguerite 'Peggy' Guggenheim
**Harry Frank Guggenheim
*Solomon R. Guggenheim Foundation
*John Simon Guggenheim Memorial Foundation
*Guggenheim-museer:
**Solomon R. Guggenheim Museum i New York
**Peggy Guggenheim Collection i Venezia
**Guggenheim Museum Bilbao i Bilbao
**Deutsche Guggenheim i Berlin
**Guggenheim Guadalajara i Guadalajara
**Guggenheim Abu Dhabi i Abu Dhabi
Deig

En **deig** er en bløt, knadd og sammeblandet masse av mel, væske, som regel vann eller melk, smaksstoffer, og som oftest et hevemiddel (Gjær, bakepulver, natron, hjortetakksalt). Av deigen blir det laget en bakst, ved at man former den og steker den inn i en ovn, eller et annet sted der deigen blir stekt.

Ordet *deig* kan også brukes om tilsvarende myke, halvtørre masser eller sammenblandinger av andre stoffer eller matvarer, for eksempel kjøttdeig.

## Eksempler på bakverk lagd av deig
*Brød
*Boller
*Kjeks
*Kaker
*Pizzabunn

## Se også
* Kjøttdeig
* Kjevle
* Baking
3. serierunde i Tippeligaen 2007

**3. serierunde i Tippeligaen 2007** startet lørdag 21. april klokken 19:00 med Stabæk mot Rosenborg. Runden fortsatte med fem kamper søndag 22. april, fire kamper klokken 18:00 og én kamp 20:00. Runden avsluttet mandag 23. april klokken 19:00 med Strømsgodset mot Lillestrøm.

## Fakta

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Lop Nor

**Lop Nor** (uigursk: لوپنۇر; forenklet kinesisk: 罗布泊; tradisjonell kinesisk: 羅布泊; pinyin: *Luóbù Pō*) er en gruppe små, nå sesongmessige saltsjøer og sumper mellom ørkenene  Taklamakan og Kuruktag i den sørøstre delen av regionen Xinjiang i nordvest Kina. 

Sjøene, som elva Tarim løper ut i, er den siste rest av den post-glasiale Tarimsjøen, som etter siste istid dekte mer enn 10&nbsp;000 km² av Tarimbekkenet. Lop Nor er hydrologisk endorheisk, det vil si den har intet utløp. Selv om tidligere tiders kinesiske geografer kom fram til at den var en enkeltstående saltsjø, så har den stort sett tørket helt opp fra det arealet på 3100 km² som ble målt i 1928.

De tidligere vannressursene til Tarimelva og Lop Nor ga liv til kongedømmet Loulan, en gammel kinesisk sivilisasjon langs Silkeveien, som gikk langs det vannfylte bekkenet. Loulan ble en klientstat til det kinesiske imperiet i 55 e.kr., under navnet Shanshan. Engang støttet også innsjøen opp under en blomstrende tokarisk kultur.  Arkeologer har oppdaget begravde rester av bosetninger, så vel som mange såkalte tarimmumier langs sjøens gamle strandlinjer. Marco Polo passerte i nærheten av sjøen, og utforskerne Ferdinand von Richthofen, Nikolai Przhevalskij og Sven Hedin besøkte området.

Siden 1964 har området ved sjøen vært brukt som kjernefysisk testområde. Fram til 1996 har det blitt utført 45 tester av atomvåpen her. Hovedkvarteret til testbasen er ved Malan, rundt 125 km nordvest for Qinggir.http://www.nti.org/db/china/lopnur.htm 

## Se også
* Tarim (elv)
* Tarimbekkenet

## Eksterne lenker
* The Wandering Lake 
* Informasjon om Lop Nor kjernefysiske testområde 
* Ørken nærmer seg innsjø i Tarim
* Kart over Lop Nor kjernefysiske testområde
Anne Kristin Sydnes

**Anne Kristin Sydnes** (1956–2017) var en norsk politiker for Arbeiderpartiet. Sydnes var cand.polit. med hovedfag i statsvitenskap (1985).

Hun var assisterende direktør ved Fridtjof Nansens Institutt (1985–1995). Fra 1998 til 2000 var hun direktør i Statoil (nå Equinor) med spesialansvar for menneskerettighetsspørsmål og landanalyser.

Hun var statsråd i Utenriksdepartementet i Jens Stoltenbergs første regjering fra 2000 til 2001, først med ansvar for bistandssaker (til 5. mai 2000), deretter for utviklingssaker (til 19. oktober 2001). Sydnes var medlem av Kofi Annans Panel on New Economic Partnership for Africa 2004-2006. Hun var utenlandssjef i Kirkens Nødhjelp fra 2007. Sydnes arbeidet senere i Nærings- og handelsdepartementet.

Hun var gift med Jan Egeland.

Hun var som ung aktiv i Unge Høyre. I denne periode var hun gift med Terje Osmundsen.

## Referanser


## Eksterne lenker
* 
*
Sem (Asker)

**Sem** er et gammelt jordbruksområde og et delområde i Asker kommune. Stedet ligger ved Semsvannet, nord for Asker sentrum. Her ligger Sem hovedgård.

Ved Askerelvas utløp fra Semsvannet var det tidligere en del industri. Her ligger gamle Sem Sag, Høveldammen, Sagdammen, Høvleriet, saga og Seheims ski- og hjulmakerverksted.

## Referanser


## Eksterne lenker
* 
* SSB: Standard for delområde- og grunnkretsinndeling – Delområde- og grunnkretsinndeling 2020
Røyse

**Røyse** eller **Røysehalvøya** er ei halvøy i Hole kommune som stikker ut i Tyrifjorden langs østbredden av Nordfjorden. Det høyeste punktet på halvøya er Røysetoppen (204 moh.). Rett utenfor sørspissen av halvøya ligger Frognøya, og ved Onsakervika drenerer Storelva til Tyrifjorden. Røyse nevnes første gang som «Ræysi a Ringariki» i et middelalderdiplom fra gården Ullern datert 16. mars 1291.

Den indre (nordre) delen av Røysehalvøya tilhørte geografisk Holefjerdingen, den gang Hole var delt inn i fjerdinger. Holefjerdingen strakk seg fra Helgelandsmoen til Onsakervika og Sælabonn. I øst gikk grensa mot Steinsfjerdingen i skogbeltet over Lamoen, Mosmoen og Bymoen. I sør gikk grensa mot Bønsnesfjerdingen langs nordgrensene til de gamle storgårdene Gomnes, Fjeld, Lille Hundstad, Søhol og Ullern.

Røyse er et av de mest produktive jordbruksområdene i Ringeriksregionen. Området er kjent for sin produksjon av korn og grønnsaker. Fra gammelt av var det stor fruktproduksjon på Røyse. I dag finnes en stor produsent av frukttrær her og en av Norges største salatprodusenter. Området er også kjent for ringerikspotet og ringeriksert. Sistnevnte har vært produsert på Røysehalvøya siden første halvdel på 1800-tallet og har i dag en beskyttet opprinnelsesbetegnelse. Ringerikspoteten er også beskyttet, men ikke bare på Røysehalvøya. For den inngår også områder rundt Tyrifjorden som ligger i Ringerike kommune.

På halvøya finnes blant annet to kirker fra middelalderen og tre skoler. Hole kirke og Røyse skole ligger i den tidligere Holefjerdingen, mens Bønsnes kirke, Tyrifjord barne- og ungdomsskole og Tyrifjord videregående skole ligger i Bønsnesfjerdingen. De to sistnevnte skolene er begge privatskoler knyttet til adventistsamfunnet på Ringerike.

## Poststed
Poststedet 3530 Røyse utgjør en større del av kommunen og inkluderer i tillegg til Røysehalvøya blant annet boligfeltene på Helgelandsmoen og i Steinsåsen, samt kommunesenteret Vik i Hole.

## Se også
* Fylkesvei 158 over Norderhov og Røyse til Vik
* Onsakervika
* Bønsnes
* Bønsnes kirke
* Leinestranda
* Gomnes
* Hole kirke
* Ringerikspotet
* Ringeriksert

## Eksterne lenker
* Røyse skole
* Tyrifjord videregående skole
Askerelva

**Askerelva** er ei elv i Asker kommune, og det nest største vassdraget i kommunen. Den renner fra Møllerbonn i Vestmarka via Semsvannet, Asker sentrum og Bondivann og munner ut i Indre Oslofjord.

## Elveløpet
Den øvre delen av elveløpet, fra *Kalvemyrputten* ved Mikkelsbonn til tjernet *Fløyta*, kalles *Korselva*. På nedsiden av *Fløyta* heter elva *Gupuelva* til den renner ut i Semsvannet. Ved utløpet fra Semsvannet får elva navnet *Askerelva*. Her ligger gamle Sem sag, Høveldammen, Sagdammen, Høvleriet og Seheims ski- og hjulmakerverksted.

Fra Semsvannet renner elva sørover, vest for Asker sentrum og videre ut i Bondivann. Nedenfor utløpet av Bondivann, ved Bondibru, ble det på slutten av 1800-tallet bygget en demning med et lite kraftverk til lokal industrivirksomhet. Derfra renner elva østover til *Mølladammen* og videre ut i Blakstadbukta. Denne nedre delen av elva, fra Bondivann til fjorden, heter *Blakstadelva*.

### Sidebekker
De viktigste sidebekkene nedenfor Semsvannet er
* Hukenbekken – like nord for Asker sentrum, fra vest
* Drengsrudbekken – like sør for Asker sentrum, fra vest
* Barlindbekken – i sørenden av Bondivann, fra sørvest

### Innsjøer
En rekke vann, tjern og dammer er tilknyttet Askervassdraget:
* Kalvemyrputten
* Fløyta
* Semsvannet
* Tranevann
* Finnsrudvannet
* Brendsrudvannet
* Hogstadvannet
* Åbortjern
* Drengsrudvannene
* Vardetjern
* Bondivann
* Åbydammen

### Kraftstasjoner
Det har vært tre kraftstasjoner i drift i Askerelva, alle forholdsvis små: 
* Sem elektrisitetsverk ble etablert av Wilhelm Holtsmark i Askerelva nedenfor Semsvannet i 1886. Formålet var å skaffe kraft til elektrisk belysning på Sem gård og Sem landbruksskole.
* Kapselfabrikken kraftverk (1910), i Blakstadelva ved Bondibru
* Blakstad kraftverk (1904), i Blakstadelva ved Åby gård 
Ingen av disse kraftstasjonene har vært i bruk etter 1980.

## Fiske
Det er fritt fiske i hele Askervassdraget, med alle vannene. Det eneste unntaket er fiske etter laks og sjøørret i Blakstadelva, der det er krav om fiskekort.

## Referanser


## Litteratur
*
*

## Eksterne lenker
*Oppføring om Askerelva i Sildre, NVEs portal for hydrologiske måledata
Norsk Tryllemuseum

**Tryllemuseet** (tidligere **Norsk Tryllemuseum**) er et av Norges minste museer, hvor landets trylletradisjon står i fokus. Norsk Tryllemuseum blir drevet med støtte av Magiske Cirkel Norge og Den Magiske Ring. Muséet har et eget styre, og de to trylleforeningene har i henhold til vedtektene hver sin representant i styret. Tryllekunstneren Davido er for tiden styrets leder.

Det nye Tryllemuseet ble åpnet av Oslos varaordfører Julianne Ofstad (FrP) 1. desember 2024.

## Historikk
Norsk Tryllemuseum ble etablert av tryllekunstneren og ildsjelen Terje Nordheim i 1997 under navnet Norsk Trylle-Arkiv. Hensikten var å ta vare på den norske tryllekunstens historie ved å samle plakater, avisomtaler, programmer, visittkort og fotografier. 

Da museet på vårparten 2001 fikk egne lokaler i Munkedamsveien i Oslo, begynte de også å samle og registrere rekvisitter, kostymer og annet utstyr som har tilhørt norske tryllekunstnere.

Den første permanente utstillingen åpnet 9. desember 2001, og navnet ble samtidig endret til Norsk Tryllemuseum. Magiske Cirkel Norge og Den Magiske Ring tok da over driften og ansvaret for museet.

I mars 2023 vedtok styret å endre navnet fra Norsk Tryllemuseum til Tryllemuseet.

## Formål
Tryllemuseets formål er å dokumentere norske tryllekunstneres historie ved å samle og registrere plakater, reklame, foto, avisomtaler, programmer, tryllerekvisitter, kostymer og lignende som har tilhørt, eller har hatt tilknytning til norske tryllekunstnere. I tillegg ble tilsvarende materiell om utenlandske tryllekunstnere som har besøkt Norge samlet. Andre media, som bøker, video, film, lydkassetter er også en del av samlingen..

## Eksterne lenker
* 
*